09. A magyar helyesírás rendszerszerűsége

A helyesírás olyan szabályrendszer, amely a nyelv írásbeli rögzítését irányítja. A magyar helyesírás hangjelölő (fonematikus), betűíró, latin betűs, értelemtükröző.

Helyesírásunk négy alapelvre épül:

* a kiejtés elve,
* a szóelemzés elve
* a hagyomány elve,
* az egyszerűsítés elve

A **kiejtés** elve:

* az egyes szóelemeket a kiejtés szerint írjuk le, vagyis a leírt betű jelöli a kiejtett hang rövidségét, hosszúságát (pl. asztal, út, másképpen, híd, eltör, később)

A **szóelemzés** elve:

* ha egy szó több szóelemből épül fel (toldalékos vagy összetett szó), akkor az egyes elemeket eredeti alakjukban kell leírni, és nem ahogy kiejtjük;
* az írásnak tükröznie kell az eredeti szótövet és a toldalékot (képzőt, jelet, ragot), különösen akkor fontos ez, ha valamilyen mássalhangzótörvény is végbemegy kiejtés során (pl. menjen, színpad, kétszer, éljen)

A **hagyomány** elve:

* néhány régi családnév írásában érvényesül ez az elv, illetve a ly írásában,
* a ly-nek ma már nincs önálló hangértéke, egybeesik a j-vel, de szavaink írásában megőriztük (pl. folyó, mosolyog, gömbölyű, Balogh, Kovách, Rácz)

Az **egyszerűsítés** elve:

* a kétjegyű betűk írásakor alkalmazzuk, ha a kétjegyű betűk hosszú hangot jelölnek (pl. asszony) – kivétel: az összetett szavak (pl. kulcscsomó, díszszázad)
* ha hosszú mássalhangzóra végződik az alapszó, és a toldalék is ugyanazzal a mássalhangzóval kezdődik, akkor nem írunk le három azonos mássalhangzót, hanem csak kettőt (pl. toll + val = tollal, sakk + val = sakkal) – kivétel: a családnevek és az összetett szavak, ebben az esetben kötőjelet használunk (pl. Kiss-sel, Papp-pal, (a keresztnevekre is érvényes már az új helyesírási szabály szerint: Anett-tel, Mariann-nal), balett-táncos;

Mássalhangzótörvényekre a szóelemzés elvénél érdemes figyelni:

* a mássalhangzók közvetlen a szomszédos hangjaikra hatnak,
* hasonulás, összeolvadás, rövidülés, hangkiesés

I. **Hasonulás**: két egymás mellé kerülő mássalhangzó közül az egyik úgy változtatja meg a másikat, hogy egy új fonéma keletkezik

### Fajtái:

* **Részleges** **hasonulás**: egyetlen képzési mozzanat tekintetében változtatja meg a másikat
  + zöngésség szerinti részleges hasonulás (pl. vasgolyó - vazsgolyó)
  + képzés helye szerinti részleges hasonulás (pl. azonban – azomban)
* **teljes** **hasonulás**: az egymás mellett lévő mássalhangzók közül az egyik teljesen magához hasonlóvá alakítja a másikat (két egyforma hangot ejtünk)
  + írásban jelölt: virággal, széppé,
  + írásban nem jelölt: anyja, éljen

II. **Összeolvadás**: két különböző mássalhangzónak egy harmadik, hosszú mássalhangzóvá való átalakulása (írásban nem jelöljük) (pl. szabadság – szabaccság, látja – láttya)

III. **Rövidülés**: akkor jön létre, ha egy hosszú és egy rövid mássalhangzó kerül közvetlenül egymás mellé, ilyenkor a hosszú mássalhangzó megrövidül a kiejtésben (pl. hallgat, szálldos, otthon) Kiesés: három különböző mássalhangzó közül az egyik kiesik az ejtés során (pl. mindnyájan, mondta, ajánlkozik)

IV. **Hangkiesés**: Három egymás mellett álló mássalhangzó közül az egyik (általában a középső kiesik. pl.: hangkiesés (kiejtve: ’hankiesés’), mond meg (kiejtve: ’mon meg’);

## Feladat

Mutassa be a magyar helyesírás jellemzőit, sorolja fel az alapelveit!

Szemléltesse és magyarázza a magyar helyesírás alapelveit a[z alábbi] szövegből vett példákkal!