10. Szóelemek a magyar nyelvben

A **szóalak** a szekreksztés eredménye, jelentéssel bíró kisebb részekre, szóelemekre bontható.

A **szóelem** (**morféma**) tehát a nyelv legkisebb jelentéssel bíró egysége.

* A morfémák alak, jelentés és funkció tekintetében önálló, felimserhető egységei a nyelvnek, mert más kapcsolatokban is előfordulnak

### A morfémák csoportosítása

|  |  |  |  |
| --- | --- | --- | --- |
|  | Szabad morféma | Félszabad morféma | Kötött morféma |
| Hangalak | önálló | Önálló | járulékos |
| Jelentés | Önálló | Járulékos | járulékos |
|  | Pl. szótári szó  (alma, fut) | Pl. névelő, névutó (az, alatt) | Pl. toldalékok (-nyi, -k, -ba/-be) |

A funkciójuk alapján lehetnek tőmorfémák (szótő) és toldalékmorfémák

A **tőmorfémák** a szavak szótári jelentésének a hordozói.  
Lehetnek:

* **Egyalakú** tövek: a tő minden toldalék előtt változatlan marad (szép, ember)
* **Többalakú** tövek: a tő alakja bizonyos toldalékok előtt megváltozik (bokor, bokr-)

A morfémák a szavakban általában meghatározott sorrendben követik egymást. A tőmorféma kezdi a sort, jelenléte kötelező, ezután következhetnek a toldalékmorfémák.

A **toldalékmorfémák** a képzők, jelek, ragok.

* A **képzők** közvetlenül a szótő után állnak (kivétel pl. nagyban**i**).
  + Egy szótőhöz több képző is járulhat.
  + A képzők megváltoztatják a szó jelentését és gyakran a szófaját is.
  + (Pl. igeképző: -ít, főnévképző: -ság/-ség, melléknévképző: -i)
* A **jelek** a szóalakban a képzők utána találhatók.
  + Egy szóalakban több is lehet belőlük
  + A jelek módosítják a szó jelentését
  + (Pl. módjelek: -na/-ne/-ná/-né, időjel: -t/-tt, többes szám jele: -k)
* A **ragok** a szóalak záró morfémái
  + Egy szóalakban csak egy lehet belőlük
  + Jelölik a szavak mondatrészszerepét
  + (Pl. -ig, -on/-en/-ön)

A toldalékok a hangtövények (hangrend és az illeszkedés) alapján lehetnek egy-, két- vagy háromalakúak.

## Feladat:

Milyen morfémák vannak a magyar nyelvben? Mi a szerepük? Milyen egy tipikus magyar szóalak struktúrája?

Olvassa el az alábbi szöveget, és bontsa morfémákra az alábbi lexémákat!