14. Szövegtípusok

A **szövegtípus** történelmileg kialakult, hagyományozott szövegforma, sajátos szerkezeti formákban és stílusokban jelenik meg, meghatározott beszédhelyzethez, témához, kapcsolatfenntartási módhoz, célhoz kötődik.

## 1) A kommunikáció fajtája szerint

Dialogikus és monologikus szövegek

* kétirányú kommunikáció = párbeszéd/dialógus
  + szerepváltás: szövegalkotó → befogadó → szövegalkotó…
  + pl.: társalgás, telefonbeszélgetés, vita, riport, interjú stb.
* egyirányú kommunikáció = monológ
  + pl.: előadás, ismertetés, hozzászólás, levél stb.

## 2) A kommunikációs funkciók szerint

Elbeszélő, leíró és érvelő szövegek

Elbeszélő szöveg

* célja: tájékoztatás, valamely eseménysor elbeszélése
* többnyire időbeliségre épülnek, lineáris szerkezetűek
* elbeszélhető:
  + a múltból a jövő felé haladva
  + a jelenből visszatekintve a múltba
  + „in medias res”
* gyakran párbeszédet építünk be
* jó, ha: fordulatokban gazdag, élményszerűségre, személyességre törekszik
* lehetséges nézőpontok:
  + külső szemlélő
  + résztvevő
* leíró szövegrészletek is beépülnek: a helyszín, a szereplők környezetének és jellemének bemutatása

Leíró szöveg

* Miről?
  + egy személyről,
  + a személy jelleméről,
  + egy tárgyról,
  + egy növényről,
  + egy állatról,
  + egy vidékről,
  + egy munkafolyamatról
* stílusok:
  + hétköznapi,
  + publicisztikai,
  + hivatalos,
  + tudományos,
  + irodalmi
* szerkezet: általában térbeliségre épülő, láncszerű vagy mozaikszerű
* haladás:
  + a részletektől az egész felé,
  + az egésztől a részletekig,
  + a közelebbitől a távolabbi felé,
  + egy pontból kiindulva, koncentrikus körökben,
  + kívülről befelé,
  + belülről kifelé,
  + haladás közben
* munkafolyamatnál fontos az időbeliség
* ritkán jelenik meg a leíró személye, tárgyilagosabb a másik két szövegtípusnál

Érvelő szöveg

* célja: meggyőzés
* általában logikai rendre, ok-okozati kapcsolatra épül, lineáris szerkezetű
* a tételmondatokban megfogalmazott állításokat bizonyítunk vagy cáfolunk (érvek!)
* szóban fontos:
  + meggyőző hanghatások,
  + kifejező arcjáték,
  + hatásos mozdulatok és testtartás

## 3) A kommunikációs kapcsolat fajtája szerint

élőszó

* általában igénytelenebb megfogalmazás, lazább mondatkapcsolatok, szabálytalanabb szövegszerkesztés
* gyakran szükséges ismétlés és visszautalás
* előnye: azonnal látjuk, halljuk a hallgatók visszajelzéseit
* pl.: társalgás, meghívás, köszöntés, kérés, felelet, előadás, szónoki beszéd stb.

írott szöveg

* hat:
  + a forma,
  + szövegkép,
  + a színek,
  + a betűformák,
  + a tagolás,
  + az egyéb nem nyelvi jelek
* többnyire tudatosabbak, igényesebbek, megformáltabbak
* nincs szükség annyi ismétlésre, mert az olvasó többször elolvashatja
* nincs lehetőségünk figyelembe venni az olvasó azonnali visszajelzéseit
* maradandóbban őrzi a nyelvi hagyományokat
* pl.: feljegyzés, levél, dolgozat, önéletrajz, kérvény, hirdetés, értekezés, novella stb.

## 4) A szövegtípusok kommunikációs színterek szerint

* magánéleti (pl. vicc, levél, falfirka),
* közéleti (pl. felszólalás, hozzászólás),
* hivatalos (pl. kérvény, rendelet),
* egyházi (pl. prédikáció, zsoltár),
* tudományos (pl. előadás, értekezés),
* sajtóban megjelenő, publicisztikai (pl. hirdetés, riport)
* szépirodalmi szövegtípusok (pl. regény, epigramma, komédia).
* Az utolsó kivételével megkülönböztetünk szóbeli és írásbeli szövegeket.

Ezeknek a szövegtípusoknak értelemszerűen hivatalos, publicisztikai, szépirodalmi stb. STÍLUSUK van, e kategóriák tehát egyben STÍLUSRÉTEGEK is.

## 5) A szövegalkotás módja szerint

Tervezett és spontán szövegek

* élőszóban gyakran spontán/rögtönözve, előkészület nélkül
* pl.: telefonbeszélgetés, hozzászólás, megjegyzés
* máskor előkészületek:
* anyaggyűjtés,
* jegyzetelés,
* vázlatírás,
* a szöveg vázának felépítése

pl: irodalmi dolgozat, tudományos értekezés, peres ügyirat, írásban megjelenő riport