4. A középkori magyar állam megerősödése I. Anjou Károly idején

**Károly Róbert (1308-42)**

**Az Árpád-ház 1301-ben III. András halálával férfiágon kihalt.** A trónharcokból a nápolyi **Anjou-házhoz tartozó I. Károly** került ki győztesen. Ő leányágon volt az Árpád-ház rokona. Általában **Károly Róbert néven ismerik** (ez az eredeti itáliai Caroberto magyar megfelelője).



**A királyi hatalom megszerzése, és megerősítése:**

- Károly Róbert hosszú küzdelemben, fokozatosan tudta megszerezni a teljes királyi hatalmat, ugyanis ehhez **le kellett győzni az ország nagy részét uralmuk alatt tartó tartományurakat, vagyis kiskirályokat.** (PL: Aba Amadé, Csák Máté, a Kőszegiek, Kán László stb.)

- A király **támogatói a papság a kisnemesek, a városi polgárok** és a dél-vidéki nagyurak voltak.

- Szerencsére **a kiskirályok nem tudtak összefogni a király ellen**, így több csatában végül is a király és támogatói le tudták őket győzni. A legjelentősebb csata **1312-ben Rozgonynál** történt ahol **a király csapatai a Kassai polgárok segítségével legyőzték Aba Amádé seregét.**

**A tartományurak legyőzése után Károly Róbert az őt támogató bárokat megjutalmazta**, számukra különböző tisztségeket (pl: nádor, tárnokmester, vajda stb.) adományozott, a tisztségekhez birtok is járt, azonban - és ez lényeges különbség a korábbiakhoz képest- **ezeket a tisztségeket és birtokokat a király bármikor visszavehette, ezzel elérte, hogy a legnagyobb urak, vagyis a bárók hűek maradjanak hozzá.**

**A hadsereg újjászervezése:**

**Banderiális hadsereg** létrehozása. (A banderia, magyarul, zászló szóból.) A király elrendelte, hogy **a bárók birtokaikkal arányos számú fegyveressel kötelesek harcba vonulni,** a báró vezetése és zászlaja alatt. **A kisebb nemesek a vármegye zászlója alatt vonultak hadba,** a **polgárok városuk zászlaja alatt**. Így állt össze az ország hadserege, amikor a király hadba hívta.

**Gazdasági intézkedések:**

- Károly Róbert uralkodása alatt hazánk bányászati nagyhatalommá vált. **Különösen sok aranyat, ezüstöt és sót bányásztak**. A földesurak korábban nem voltak érdekeltek abban, hogy birtokukon bányák létesüljenek, ugyanis **a bányászok által fizetett adó az urbura** kizárólag a királyhoz folyt be. Károly Róbert ezen változtatott, amikor elrendelte, hogy **az urbura egyharmada a föld birtokosáé maradjon, ezzel érdekelté téve azokat újabb bányák nyitására.**

- Károly Róbert **új pénzt, arany forintot vezetett be.** Ezt firenzei mintára tette innen az elnevezés: fiorino-forint. Ez a pénz már értékálló volt, nem vonták be rendszeresen, mint a korábbi ezüstpénzeket.

- A korábbi pénzbeváltási illeték, vagyis a kamarahaszna, mint bevételi forrás így megszűnt, ennek pótlásra **bevezették a kapuadót.** **Ezt minden olyan jobbágyportának fizetni kellett, ahol a kapun egy megrakott szekér be tudott hajtani.**



Összességében megállapítható, hogy Károly Róbert idejében a magyar gazdaság nagyot fejlődött. **A királyság fő bevételi forrásai már a regálék, vagyis az uralkodói jogon beszedett jövedelmek voltak.** Például a **30-ad vám**, az urbura, a pénzverés monopóliuma stb.

**Károly Róbert külpolitikája:**

- Hazánk nemzetközileg is elismert hatalommá vált, ezt bizonyítja **a visegrádi királytalálkozó megszervezése,** ahol **3 király, a magyar, a cseh, és a lengyel találkozott,** és beszélte meg a térség gondjait.

Károly Róbert kibékítette a másik két uralkodót, illetve **kidolgoztak egy alternatív kereskedelmi útvonalat** Csehországon keresztül, **hogy ezzel kiküszöböljék Bécs árumegállító jogát**.

- Károly fiai számára is biztosította a fényes jövőt. **Lajos** fiának, **aki az utódja lett** a magyar trónon, **erős hadsereget és teli kincstárat hagyott,** másik fiának, Andrásnak pedig elintézte, hogy a nápolyi trón örököse legyen.