5. IV. Béla és a tatárjárás

**IV. Béla és a tatárjárás**

**IV. Béla (1235-70),** II. András fiaként került a trónra **fő célja az apja uralkodása alatt meggyengült királyi hatalom megerősítése volt,** ennek érdekében:

- **visszavette** a korábban **eladományozott királyi birtokokat**

- a tatárok elől menekülő **kunokat befogadta** és engedélyezte letelepedésüket. Ez azért volt hasznos a királynak, mert a kunok csak neki tartoztak hűséggel, ugyanakkor mivel jó harcosok voltak, nőtt az ország hadereje is.

Ezeknek az intézkedéseknek az lett a következménye, hogy, **IV. Béla szembekerült az ország népével.** A nemeseket bántotta a birtokok visszavétele, az egyszerű emberek pedig sokat szenvedtek a letelepült életmódhoz még hozzá nem szokott kunoktól.

Ebben a helyzetben **érkezett haza vándorútjáról Julianus barát és értesíti a királyt a tatár veszélyről.**

Julianus barát (ez azt jelenti, hogy szerzetes) számos nehézség után eljutott a távoli Magna Hungáriába (a mai Baskíria) ahol ott élő magyarokkal találkozott (ezek a magyarok még népünk honfoglalás előtti vándorútja során szakadtak le és telepedtek le ezen a vidéken).

**A tatárjárás**

**A tatárok:**

A tatárok a mai **Mongólia füves pusztáiról származnak**. Első és **legnagyobb vezérük Dzsingisz-kán** irányítása alatt hatalmas területeket hódítottak meg. Nagyon kegyetlen harcosok voltak, egész királyságokat tettek pusztasággá, népeket irtottak ki. Dzsingisz-kán halála után utódai folytatták a hódításokat, különösen nagy pusztítást vittek végbe az orosz fejedelemségekben, és Kijevben. Ezután figyelmüket hazánkra irányították. Julianus barát beszámolt a királynak a tatárok pusztításairól az ország megkezdte a felkészülést a védekezésre.



**A tatár támadás:**

- **1241 tavaszán** a tatárok 3 irányból törtek hazánkra. **A fősereg a Vereckei-hágón át érkezett Batu-kán vezetése alatt.**

- IV. Béla fegyverbe szólította a népet és a kunokat. A magyarok azonban a kunokat a tatárok kémeinek gondolták, és a kunok vezérét legyilkolták. Erre a **feldühödött kunok kivonultak az országból.** (Sok ezer harcossal lett így kevesebb a magyar sereg.)

- **Az eseményeket a tatárok irányították**, először betörtek az ország belsejébe, egészen Pestig, majd kelet felé hátráltak, IV. Béla seregével követte őket. A szembenálló felek **a Sajó folyó partján lévő Muhi település közelében táboroztak le.**

- A magyar sereg **szekérvárral** vette körbe magát, amit a tatárok megtámadtak. 1241. április 11-én.

- A tatár támadás miatt a magyar sereg javarészt odaveszett, még a **királyt is csak nagy nehezen tudott elmenekülni,** és végül egy Dalmát szigeten talált menedéket.

**A tatár pusztítás:**

- A király és a sereg nélkül maradt ország védtelenül áll a tatárok előtt, akik először megvárták, hogy a parasztok betakarítsák a termést, majd **a lakosságot kirabolták, és akit csak tudtak lemészároltak.**

- **Egyedül a jól megépített kővárakat nem tudták bevenni**, csupán azok menekültek, meg akik idejében egy jól megépített kővárba menekültek, vagy a mocsarakban, barlangokban elrejtőztek.

- **1242 tavaszán aztán váratlanul a tatárok kivonultak Magyarországról.** Valószínűleg azért mert a vezérük Batu-kán részt akart venni az otthoni trónharcokban.

**A tatárjárás után**

- a tatárok kivonulása után **a király hazatért**, az életben maradottak **hozzáláttak az ország újjáépítésének**

- a király megváltoztatta a tatárjárás előtti politikáját, a hozzá hűséges nemeseknek **birtokokat adományozott,** azonban kikötötte, hogy **azokon kővárakat kell építeni**

- az országba külföldről telepeseket hívott

- **újra behívta a kunokat**, akiket az Alföld elnéptelenedett vidékein telepített le

Az ország lassan újra benépesedett, azonban **az etnikai (nemzetiségi) arányok megváltoztak,** mivel a tatár pusztítás főleg az ország középső magyarok lakta területein volt jelentős, **a magyarság aránya az országon belül csökkent** (bár még így is a többséget alkotta). A másik jelentős változás az volt, hogy **a birtokadományok és a várépítések a bárok megerősödéshez vezettek.**