9. A 18. század etnikai viszonyai, (betelepülés, betelepítés.) Mária Terézia reformjai.

**Demográfiai és etnikai változások a 18. században**

**A lepusztult ország:**

**A map of a large area

Description automatically generated**

A török kor háborúit és a Rákóczi- szabadságharcot követően az ország jelentős része romokban hevert. **A valamikori hódoltsági területeken, és a végvári vonal mentén a települések jelentős része a népességgel együtt elpusztult.** A hadjáratok és az azokat követő éhínségek és járványok jelentősen megritkították a népességet.

**Magyarország népessége a 18. század elején kb. 3,5-4 millió lehetett,** ez nagyjából azonos a Mátyás korabeli népességszámmal (egyes vélemények szerint még annál is kevesebb).

**A népességpusztulás nem volt földrajzilag egyenletes** az ország területén. Leginkább a hadjáratok által érintett, és régóta a harcok színteréül szolgáló vidékek néptelenedtek el, ugyanakkor **az ország nyugati és északi, vagyis a törökök által kevésbé érintett területein a népsűrűség jóval magasabb volt.**

**A népesség regenerálódása:**

**A map of the human body

Description automatically generated**

Népmozgások (migráció) a 18. századi Magyarországon

A 18. század végére hazánk népessége megduplázódott (kb. elérte a 10 millió főt)! Mi lehetett az oka ennek a nagyon jelentős népességnövekedésnek?

**1.** **Természetes népességnövekedés**:

**A háborúk megszűntek, az éhezés kezdett visszaszorulni.** Az emberek nagy mennyiségű, jó minőségű földet vettek újra művelésbe.

**A járványok** ugyan még mindennaposnak számítottak, de már **megkezdődött a védekezés** például vesztegzárral, fertőtlenítéssel **egyre eredményesebben tudtak gátat szabni terjedésüknek.**

A korszakban még **nagyon magas volt a lakosság természetes szaporodása**, és **igaz ugyan, hogy a halálozás is relatíve magas volt,** azonban **az életkörülmények általában kedvezőbbé váltak, így növekedett a népesség.**

**2. Bevándorlás:**

**A természetes szaporodás azonban önmagában nem lett volna elegendő ilyen nagy népességnövekedéshez,** ennek másik oka a **nagyon jelentős bevándorlás volt.**

Ez többféleképpen valósult meg egyrészt **szervezett betelepítés**, másrészt **öntevékeny betelepülés** formájában.

**- szervezett betelepítés: tipikusan ilyen volt** a Németországból érkező telepesek, vagyis ahogy általában Magyarországon elnevezték őket **a svábok hazánkba érkezése. A kormány** komoly szervező munkával **toborozta** a német tartományokban élő embereket, **az utazásukat is segítette** (nagy részük a Dunán érkezett dereglyéken), majd **megérkezésük után is támogatást kaptak,** például, néhány év adómentességet, igásállatokat, építőanyagot.

- **öntevékeny betelepülés**: ebben az esetben **nincs állami szervezés**, rendszerint úgy történt a dolog, hogy **a földesúr megegyezett a birtokára betelepülni szándékozó telepesekkel.** A határ túloldaláról nem ritkán egész falvak kerekedtek fel, hogy Magyarországon földhöz és megélhetéshez jussanak. **A telepesek földet kaptak**, amit **művelhetővé tettek,** például erdőt irtottak, aztán létrehozták a falujukat és **néhány évnyi adómentesség után a földesúr jobbágyaivá váltak.** **Tipikusan így települtek be a Felvidékre lengyelek, és csehek, Kárpátaljára ruszinok, és Erdélybe románok.**

A bevándorlás mindkét formájánál fontos szerepe volt **a földesuraknak, akik általában több évnyi adómentességet adtak a telepeseknek, hogy ezzel a birtokukra csábítsák őket.**

A bevándorlás mellett meg kell említeni a szintén jelentős **belső vándorlás jelenségét.** Ez **az ország határain belül zajlott**, a lényege, hogy **az ország sűrűbben lakott vidékeiről a népesség a ritkábban lakott belső Alföldi területek felé mozdult el.**

**A belső vándorlás gyakran összefüggött a bevándorlással,** ugyanis a belső **Alföldi területekre távozó népesség helyére sokszor a határon túlról érkeztek új bevándorlók.**

**A soknemzetiségű ország:**

**A map of a mountain range

Description automatically generated**

Nemzetiségi (etnikai) viszonyok a 18. század végén

Magyarország népessége tehát a 18. században lényegesen megnőtt, azonban a bevándorlás miatt megváltozott hazánk etnikai összetétele.

A becslések alapján **a magyarság aránya a török kor előtti kb. 80%-ról, a 18. század végére kb. 40-45%-ra esett vissza.**

**A korábbi etnikai határok eltolódtak**, és **számos helyen vegyes népességű területek jöttek létre.**

Magyarország legfontosabb népei a korszakban:

|  |  |
| --- | --- |
| Etnikum:  (zárójelben a korabeli elnevezésük) | **Az ország** **melyik területén éltek** jellemzően: |
| magyar | a központi területeken |
| szlovák (tót) | a Felvidéken |
| ruszin | Kárpátalján |
| román (oláh) | Erdélyben |
| szerb (rác) és horvát | Délvidéken |
| német (sváb /szász) | Erdélyben és a Felvidéken a szászok  Elszórtan az országban a svábok |
| roma (cigány) | Elszórtan az országban |

**Mária Terézia uralkodása (1740-80)**

Mária Terézia trónra lépését **a Pragmatica Sanctio** (ejtsd: pragmatika szankció) tette lehetővé.

Ez tulajdonképpen **egy „törvénycsomag”** mely, a következő lényeges elemeket tartalmazza:

- **a nőági örökösödés szabályát,** erre azért volt szükség, mert III. Károlynak, Mária Terézia apjának nem volt fiú örököse

- **az osztrák és magyar korona csak együttesen öröklődhet**

(vagyis **Ausztria és Magyarország között perszonálunió** van)

- **védelmi kötelezettség** **Ausztria és Magyarország között**, erre egy esetleges török támadás miatt volt szükség

A törvényt **a magyar országgyűlés 1723-ban fogadta el, cserébe az uralkodó megerősítette a magyar rendek jogait és kiváltságait.**

A group of people in historical clothing

Description automatically generated

**Magyarország segít Mária Teréziának:**

A frissen trónra kerülő Mária Teréziát óriási kihívások fogadták, ugyanis a **poroszok és a bajorok** nem fogadták el a nőági örökösödést, és **a Habsburg birodalomra törtek.** A válságos helyzetben **a királynő a magyarokhoz fordult**. A **magyar országgyűlés** nem hagyta cserben a királynőt, **megszavazta a védekező háborúhoz szükséges adókat és a hadsereghez szükséges katonai létszámot biztosította.** **Cserébe** a rendi jogaik megerősítését kapták a királynőtől. Például ilyen volt a **nemesi adómentesség.**

Bár **a háborúban, a birodalom jelentős területeket vesztett,** de **legyőzni nem tudták, így Mária Terézia trónja stabilizálódott.**

(A fáma szerint, amikor a fiatal királynő megjelent az országgyűlésben karján a csecsemő kisfiával, és előadta kérését, a magyar nemesek kardjukat kivonva ezt kiáltották: „Életünket és vérünket a királynőért”.)

**Mindezek megalapozták azt a jó viszonyt, ami az uralkodó és a magyarok között a későbbiekben is fennállt.**

**Mária Terézia rendeletei:**

A királynőre hatottak a felvilágosodás eszméi**,** **rendeletei célja a birodalom** ésszerű **modernizálása volt,** vagyis **a gazdaság eredményesebbé tétele, az alattvalók életének javítása, az állam jobb működésének elősegítése.**

**Vámrendelet (1754):**

**A map of hungary with different colored areas

Description automatically generated**

Az állam fenntartása hatalmas összegekbe került, ennek fedezetét jórészt az alattvalók által befizetett adók és vámok állták. Megjegyzendő, hogy mivel **Magyarországon a nemesek adómentességet élveztek**, a királynő ezért arra kényszerült, hogy **közvetett módon csapolja meg a magyar nemesek jövedelmét, tehát például ezzel a vámrendelettel.**

A vámrendelet **kettős vámhatárt épített ki**.

- Az **egyik vámhatár az egész birodalmat védte** azzal, hogy **magas behozatali vámokat vetett ki a külföldi iparcikkekre.** **A cél a birodalom iparának védelme volt.**

**- A másik vámhatár a birodalmon belül Magyarország és a birodalom nyugati része között húzódott**, abból a célból, hogy **elősegítse azt, hogy az osztrák és cseh iparcikkek kedvező áron jussanak Magyarországra, illetve, hogy a magyar nyersanyagok és mezőgazdasági termékek kedvező áron jussanak Ausztriába és Csehországba.**

**A rendelet** tovább erősítette a birodalom gazdasági megosztottságát és **Csehországot a birodalom műhelyévé, míg hazánkat a birodalom élelmiszer ellátójává tette.**

**Úrbéri rendelet (1767)**

**Célja a jobbágyok védelme volt**, hiszen az államnak ők fizettek adót, a földesurak, vagyis a nemesek nem. Tehát **állami érdek volt, hogy a földesúr ne zsákmányolja ki a jobbágyokat túlzottan.**

A rendelet **szabályozta a földesúr és a jobbágy közötti viszonyt**, azzal, hogy **megszabta a jobbágy által művelt föld,** vagyis a jobbágytelek **nagyságát, és a jobbágy által a földesúrnak nyújtandó szolgáltatásokat.**

Konkrétan: egy egész telkes jobbágy heti egy nap igásállattal végzett, vagy heti két nap igásállat nélkül végzett **robotmunkával** tartozott a földesura irányába, ezen kívül, tartozott fizetni **a termés 9-ed** részét, és még **egyéb kisebb kötelezettségei** is voltak (pl. ajándék, a földesúr malmának a használata stb.)

**Tanügyi rendelet (1777):**

**Célja, az államhoz hűséges, hasznos tudással bíró alattvalók nevelése**. A rendelet **állami tantervet vezetett be**, és előírta **az iskolák állami ellenőrzését,** valamint néhány a korszakban újnak és modernnek számító tantárgy pl: **történelem, német nyelv stb. bevezetését.**

Megjegyzendő, hogy a rendelet nem írt elő tankötelezettséget, de erre a korszakban még nem is volt igény, és erre alkalmas iskolahálózat sem létezett még. Szintén ki kell emelni, hogy a tanulók döntően egyházi iskolákba jártak.