11. A kiegyezés. A dualista állam. A dualizmus gazdasága.

**A kiegyezés 1867**

**Előzmények, a kiegyezés okai:**

Az 1860-as évek eseményei mind **az uralkodót mind a magyar vezető réteget megegyezésre sarkalták.**

**1. A Habsburg birodalom részéről.**

**-** A birodalom **kudarcokat szenvedett el az olasz és német egységmozgalmakkal szemben.** Itáliában fontos területeket vesztettek, és egyre nyilvánvalóbbá vált, hogy a német egységet az erősödő poroszok fogják végrehajtani.

- **Gazdasági válság,** pénzromlás, csődhelyzet **fenyegette a birodalmat.**

**- A császár** egyre inkább **tudatára ébredt,** hogy valamilyen formában **meg kell békítenie a magyarokat, hiszen a birodalom stabilitásához erre volt szükség.**

**2. Magyar oldalról:**

- A magyarok **egyre inkább „belefáradtak” a passzív ellenállásba.**

**-** Egyre **erősödött az elgondolás**, hogy **a birodalom szavatolhatja a magyarság vezető szerepét** a hazai nemzetiségekkel szemben.

**Közeledés:**

- A császár 1865-re nyitottnak mutatkozott a megegyezésre, **összehívta a magyar országgyűlést.**

- Az országgyűlésben a **Deák vezette párt szerzett többséget. Deák Ferenc „Húsvéti cikkében”(1865)**, felvetette, hogy a magyarság hajlik a megegyezésre. A birodalom egysége érdekében **közösen lehetne kezelni a külpolitikát, a hadügyet, és a pénzügyeket, magyar-osztrák vonatkozásban. Mindezt jogilag a Pragmatica Sanctióból vezette le.** Ez lényegében lefektette az osztrák-magyar kiegyezés elvi alapjait.

-**1866 Königratz**, a birodalmi seregek nagy vereséget szenvedtek a poroszoktól.



**A königratzi csata**

**A megegyezés (1867):**

**A Habsburgok a magyarokkal való kiegyezésre kényszerültek, hogy megmenthessék birodalmukat.**

Tárgyalások kezdődtek, **magyar részről Deák Ferenc és Andrássy Gyula töltött be vezető szerepet**. A tárgyalások célja: az Osztrák birodalom és Magyarország között fennálló politikai, jogi és gazdasági kapcsolatokat rendezése.

Ferenc József később így emlékezett vissza: „Az Osztrák–Magyar Monarchia három ember egyezkedése és tárgyalásai közepette jött létre: Deák, Andrássy és jómagam”.

A sikeres tárgyalások után **az uralkodó kinevezte Andrássy Gyulát miniszterelnökké.**

**A magyar országgyűlés elfogadta a közös ügyeket tartalmazó kiegyezési törvényt.**

**Ferenc Józsefet magyar királlyá koronázták.** A koronázás után **a király szentesítette a törvényeket.**



**Ferenc József császár és magyar király a koronázás után.**

**A dualizmus rendszere:**

- A kiegyezés értelmében **megszületett az Osztrák-Magyar Monarchia** (hívták Ausztria-Magyarországnak is). Az új állam **kétközpontú** (Bécs és Budapest) **alkotmányos monarchia lett.**

- Ausztriát és Magyarországot összekapcsolta a **közös uralkodó** (perszonálunió), a **hadügyek, a külügyek** és az ezek fedezésére szolgáló **pénzügyek közös intézése**. **A közös ügyeket közös minisztériumok intézték.** A közös minisztériumok felügyeletére mindkét birodalomrész egy-egy bizottságot ún. delegációt küldött.

*Megjegyzés: A külügyeket teljesen a közös külügyminisztérium intézte. Ugyanakkor a közös pénzügy és hadügyminisztérium mellett, mindkét birodalomrészben működött saját pénzügy és hadügyminisztérium is. Sőt (igaz nem jelentős) de saját magyar honvédség, is létrejött. A hadsereg döntő erői a közös, úgynevezett k. und k. seregben szolgáltak.*

- Fontos jogai maradtak az uralkodónak. **A császár** kezében maradt **a hadsereg vezetése**, és **az előszentesítés joga**, vagyis csak olyan törvényjavaslatot lehetett az országgyűlés elé terjeszteni, amit a császár előzőleg jóváhagyott.

- A két birodalomrésznek **két külön parlamentje** működött, ezeknek nagyon **fontos joga volt az adók és a katonai újonclétszám megszavazása.**

- A magyar országgyűlést **cenzusos választójog** alapján választották. Az országgyűlésnek **felelős kormány alakult**. Erdélyt ismét egyesítették Magyarországgal.

***A TK. 30. oldalán látható ábra nagyon jól szemlélteti a fentebb leírtakat.***

**A gazdasági kiegyezés:**

A kiegyezési törvény a két ország gazdasági kapcsolatait is rendezte, **megegyeztek, hogy a tagállamok anyagilag milyen arányban fedezzék a közös ügyeket** (kezdetben 70-30 %-ban, ezt azonban 10 évente újra lehetett tárgyalni.)

Az Osztrák-Magyar Monarchia közös gazdasági egységet képezett, **közös valutával, közös vámokkal**. A Monarchia egészében biztosítva volt **a tőke és a munkaerő szabad áramlása**. Az egységes piac nagyban hozzájárult Magyarország gazdasági fejzárkózásához, fejlődéséhez.

**A kiegyezés kritikája**

Az itáliai Torinóban, emigrációban élő Kossuth megnyilatkozásai nagy hatással voltak a korszak magyarságára. **Kossuth következetesen képviselte Magyarország függetlenségének gondolatát, a kiegyezést élesen kritizálta, feleslegesnek és elhibázottnak tartotta.**

**Cassandra levél:**

Aggályait a Deák Ferencnek írt nyílt levelében (Cassandra levél) hozta nyilvánosságra. A levél, bár nagy hatást gyakorolt a korabeli közvéleményre, nem tudta megakadályozni az [Osztrák–Magyar Monarchia](https://hu.wikipedia.org/wiki/Osztr%C3%A1k%E2%80%93Magyar_Monarchia) létrejöttét.

Kossuth úgy vélte, hogy **nem szabad egy felbomlásra ítélt birodalomhoz kötni a magyarság sorsát,** hiszen Ausztria olyan háborúba is belesodorhat bennünket, amely nemcsak a birodalom, hanem **Magyarország felbomlását is eredményezheti***.* Szerinte a dinasztikus alapú **Habsburg-államalakulat a nemzetállamok Európájában halálra van ítélve, elkerülhetetlen felbomlásakor Magyarországnak sem kegyelmeznek.**

**A Dunai konföderáció:**

**Kossuth szerint a nemzeti fejlődést nem lehet megállítani, ezért inkább a szomszédos kis nemzetekkel kell a magyarságnak megegyeznie, mintsem "egy zsákba varrnia magát egy hullával". Megoldásként a Dunai államkonföderáció megvalósítását indítványozta.**

**A Dunai konföderáció megvalósulása esetén térségünk államai (Magyarország, Horvátország, Románia, Szerbia, és egy talán önállóvá váló Erdély) alkotnának egy szövetségi államot. Ebben biztosítva lenne a tagországok egyenlősége, a főváros funkcióját felváltva viselnék a tagállamok fővárosai. Egy szövetségi parlament irányítaná az összehangolt, közös külügyet, hadügyet, a vám- és kereskedelmi ügyet.**

Ez a konföderáció **megoldást nyújtana a nemzetiségi kérdésre is, hiszen széles körű jogokat biztosítana valamennyi kisebbségben élő nemzetiségnek** (pl. szabad nyelvhasználat, politikai és kulturális testületek létrehozása).

**A tervezet fogadtatása:**

A Dunai konföderációt, mint a kiegyezés alternatíváját a magyar politikusok többsége elutasította, jellemző, Podmaniczky Frigyes mondása: „Inkább megyek Bécsbe, mint Belgrádba a rácok közé.”

A romániai, szerbiai vezető körök kizárólag nemzeti államban gondolkoztak, és tartottak a magyarok túlsúlyától a létrehozandó konföderációban ezért nem támogatták az elgondolást.

A korszak nagyhatalmai (Anglia, Franciaország, Oroszország) szükségesnek tartották egy erős Habsburgok vezette birodalom létét a térség biztonsága érdekében.

**A dualizmus rendszere**

**A diagram of a monarch

Description automatically generated**

**Forrás: TK. 30. oldal**

**Magyarország a dualizmus korszakában**

**- Gazdasági élet-**

Ez a tananyagrész **a tankönyvben az 5. leckékben** van részletesen és olvasmányosan leírva, **(41-48 oldal).** A megértéshez nélkülözhetetlen a tankönyv tanulmányozása, különösképpen az ott található források, ábrák, térképek megismerése. Itt egy **vázlatot teszek közzé, a legfontosabb nevekkel, fogalmakkal, összefüggésekkel.**

**A gazdasági kiegyezés:**

A kiegyezési törvény a két ország gazdasági kapcsolatait is rendezte, **megegyeztek**, hogy a tagállamok anyagilag **milyen arányban fedezzék a közös ügyeket**, **Ausztria részesedése 70%, Magyarországé 30 %** lett, azzal a kikötéssel, hogy ezt 10 évente újra lehetett tárgyalni.

Fontos annak hangsúlyozása, hogy az Osztrák-Magyar Monarchia **gazdasági egységet** képezett, **közös valutával, közös vámokkal**. A Monarchia egészében biztosítva volt **a tőke és a munkaerő szabad áramlása**. **Az egységes piac nagyban hozzájárult Magyarország gazdasági felzárkózásához, fejlődéséhez.**

**A dualizmus kori gazdaság jellemzése:**

**1. Ipar**

- **Állami** **iparfejlesztés, ipartámogató törvényekkel**: Az új **gyárak** számos esetben **adó és illetékmentességben részesültek,** különösen **a fémipar, a malomipar, a textilipar** esetében. A cél az ország fejlesztése, behozni lemaradásunkat Ausztriához, Csehországhoz képest.

- Óriási **gyárak jönnek létre** például **a Ganz gyár, és a Weiss művek.** **Nehézipari körzetek születnek** például: **Budapest, Borsod, Dél-Erdély.**

- Az ipar fejlődését nagyban segítette a Monarchia fejlettebb részéről és külföldről történő nagymértékű **tőkebeáramlás.**

- **Technológia, tudományos eredmények:** hengermalom, transzformátor, villanymozdony, karburátor, telefonközpont mind **jelentős magyar találmányok, melyek hazánk iparát számos területen világszínvonalúvá tették.**

- Természetesen nehézségek is adódtak: **a munkabér alacsony volt, a munkaidő hosszú**, a munkások gyakran rossz körülmények között éltek, nem voltak politikai jogaik, **sem szakszervezet.**

**2. Pénzügyek**

- Az egész birodalomban **közös volt a fizetőeszköz (korona).**

- **Wekerle Sándor pénzügyminisztersége** alatt megtörtént a korona aranyalapra helyezése, és létrejött az **Osztrák-Magyar jegybank.**

**3. Vasútfejlesztés**

- **Baross Gábor közlekedésügyi minisztersége** alatt létrejön **a MÁV (Magyar Államvasutak).** Az állami tulajdonú **MÁV alacsonyan tudta tartani a szállítási díjakat, ez segítette a gazdaság fejlődését.**

- A vasútépítések hozzájárultak **számos iparág fejlődéséhez,** például: **bányászat, vas és acélipar, gépgyártás stb.**

- A vasútfejlesztésnek köszönhetően szinte **valamennyi tájegység bekapcsolódik az ország gazdasági vérkeringésébe.**

**4. Tengerhajózás**

- **Fiume tengeri kikötőjének nagyarányú fejlesztése**, hazánk bekapcsolódik a nemzetközi tengeri kereskedelembe.

**5. Mezőgazdaság**

- **A Monarchia védővámokat biztosított** a magyar gabona számára, **és nagy felvevő piacot jelentett a gabonának, és a malomipari termékeknek.**

- Változások a mezőgazdaságban: **fajtaváltás**: az állattenyésztésben elterjedtek a nagyobb hasznot hozó fajták, **nőtt a mezőgazdasági termőterület**: az ugar megszüntetése, a vetésforgó általánossá válása, **ipari növények:** cukorrépa, napraforgó, repce termesztése fellendül, **zöldség és gyümölcstermesztő körzetek** jönnek létre: kalocsai és szegedi paprika, makói hagyma, hevesi dinnye stb.

- A mezőgazdaság fejlődése elősegítette az **élelmiszeripar fejlődését**. Különösen **jelentős volt Budapest malomipara.**

- Voltak nehézségek is: a filoxéra szinte kipusztította a régi szőlőket (ezután már oltványokat telepítettek), mivel a munkaerő nagyszámú és olcsó volt **a gépesítettség alacsony szintű maradt** a mezőgazdaságban (egyedül a cséplőgép terjedt el).

**6. Folyószabályozások**

- Különösen a Tisza és mellékfolyói szabályozása állami irányítással.

- **Folyószabályozások előnyei**: nőtt a termőterület, fejlődött a folyami hajózás, sok szegény embernek megélhetést biztosítottak a munkálatok (kubikosok), a mocsarak megszűnésével eltűnt a malária.

- **Folyószabályozások hátrányai**: vadvilág lecsökkent, a folyókat gátak közzé szorították így a hordalékát a folyó már nem tudta szétteríteni, a gátakat állandóan magasítani kell, ha nagy a víztömeg az áttörheti a gátat.